Начало Новини Тютюнът причинява смъртта на 17 800 българи годишн... A+ A-
По-здрави днес / 31.05.2017 09:10 Категории: Новини Добави коментар
Близо 17 800 души в България умират преждевременно всяка година от болести, причинени от употребата на тютюн. Тютюнопушенето е причина за всеки един от три смъртни случая във възрастовата група от 30 до 44 години и за всеки втори в групата от 45 до 59 години. Установено е, че у нас 23% от умиранията при мъжете и 9,4% при жените са предизвикани от употребата на тютюн. Това съобщават от Националния център по обществено здраве и анализи.
„Тютюнът – заплаха за развитието” е тазгодишното мото на Световния ден без тютюнев дим – 31 май. Във фокуса на вниманието са здравните рискове и ефективните политики за намаляване на употребата на тютюн. Целта е сегашното и бъдещите поколения да се предпазят от опустошителните последствия за здравето, а също така да се намалят социалните последствия, икономическите бедствия и вредите на околната среда, причинени от употребата на тютюн.
Тагове: цигари, тютюнев дим, смъртни случаи, болести, интервенции